โซนิค เดอะ เฮดจ์ฮ็อก 3 (ภาพยนตร์)

| โซนิค เดอะ เฮดจ์ฮ็อก 3 |
| --- | --- |
ใบปิดภาพยนตร์
กำกับ: Jeff Fowler
เขียนบท:   Pat Casey  Josh Miller  John Whittington 
สร้างจาก: Sonic the Hedgehog โดย Sega
อำนวยการสร้าง:   Neal H. Moritz  Toby Ascher  Toru Nakahara  Hajime Satomi  Tim Miller  Nan Morales 
นักแสดงนำ:   Ben Schwartz  James Marsden  Jim Carrey  Keanu Reeves  Tika Sumpter  Natasha Rothwell  Adam Pally  Colleen O'Shaughnessey  Idris Elba  Lee Majdoub  Krysten Ritter 
กำกับภาพ: Brandon Trost
ตัดต่อ: Al LeVine
ดนตรีประกอบ: Junkie XL
บริษัทผู้สร้าง:   Sega Sammy Group  Original Film  Marza Animation Planet  Blur Studio  
ผู้จัดจำหน่าย:  Paramount Pictures (สหรัฐ)  โตโฮ (ญี่ปุ่น)  ยูไนเต็ด อินเตอร์เนชั่นแนล พิคเจอร์ส (ยูไอพี) (ไทย) 
วันฉาย:   20 ธันวาคม ค.ศ. 2024 (2024-12-20) (อเมริกา)  27 ธันวาคม ค.ศ. 2024 (2024-12-27) (ญี่ปุ่น)  25 ธันวาคม ค.ศ. 2024 (2024-12-25) (ประเทศไทย) 
ความยาว: 108 นาที
ประเทศ:   United States  Japan 
ภาษา: English
ทุนสร้าง: 122 ล้านดอลลาร์สหรัฐ
ทำเงิน: 463 ล้านดอลลาร์สหรัฐ
โซนิค เดอะ เฮดจ์ฮ็อก 3 (อังกฤษ: Sonic the Hedgehog 3)  เป็น ภาพยนตร์ตลกแอ็คชั่นผจญภัย ที่กำลังเตรียมเข้าฉาย โดยเป็นภาพยนตร์ที่กำกับโดย Jeff Fowler และเขียนบทโดย Pat Casey, Josh Miller และ John Whittington ซึ่งมีฐานจากแฟรนไชส์วิดีโอเกมที่เผยแพร่โดยเซกา ภาคต่อลำดับที่ 3 ของ โซนิค เดอะ เฮดจ์ฮ็อก (2020) และ โซนิค เดอะ เฮดจ์ฮ็อก 2 (2022) และภาคต่อโดยตรงของ นัคเคิลส์ รวมถึงเป็นภาพยนตร์ลำดับที่ 3 แต่เป็นสื่ออันดับที่ 4 ในภาพยนตร์ชุดโซนิค นำแสดงโดย เบน ชวาร์ตซ์ , เจมส์ มาร์สเดน, ทิกา ซัมป์เตอร์, นาตาชา รอธเวลล์, เชมาร์ มัวร์, อดัม พาลลี่, คอลลีน โอ'ชอเนสซีย์, อิดริส เอลบา และ ลี มาจโดป ที่กลับมารับบทเดิมจากภาคที่แล้ว สมทบด้วยนักแสดงชุดใหม่ คีอานู รีฟส์, คริสเตน ริตเตอร์
แผนการสำหรับภาพยนตร์ โซนิค เดอะ เฮดจ์ฮ็อก 3 ได้รับการประกาศในเดือนกุมภาพันธ์ พ.ศ. 2565 ระหว่างงานนักลงทุนของ พาราเมาต์โกลบอล ก่อนที่จะออกฉายภาพยนตร์ภาคที่สอง การถ่ายทำเริ่มในเดือนกันยายน พ.ศ. 2566 และได้ปิดกล้องในเดือนมีนาคม พ.ศ. 2567
ภาพยนตร์ได้แรงบันดาลใจและดัดแปลงจากเกม โซนิค แอดเวนเจอร์ 2 และ ชาโดว์ เดอะ เฮดจ์ฮ็อก เรื่องราวในภาพยนตร์บอกเล่าถึงครอบครัววาเชาว์สกี้ โซนิค เทลส์ และนัคเคิลส์ เผชิญหน้ากับชาโดว์ เดอะ เฮดจ์ฮ็อก เม่นสีดำที่ร่วมมือกับนักวิทยาศาสตร์บ้าคลั่งอย่างไอโวและเจอรัลด์ โรบอทนิก เพื่อแก้แค้นมนุษยชาติที่พรากสิ่งที่รักไปจากพวกเขาเมื่อ 5 ทศวรรษที่แล้ว
โซนิค เดอะ เฮดจ์ฮ็อก 3  มีกำหนดเข้าฉายโดย พาราเมาต์พิกเจอส์ ในสหรัฐอเมริกาวันที่ 20 ธันวาคม 2024 ไม่เหมือนภาพยนตร์สองเรื่องก่อน ภาพยนตร์ได้รับคำวิจารณ์ในแง่บวกล้นหลามถึงฉากแอ็คชั่น ความใส่ใจในองค์ประกอบต้นฉบับ ความเปี่ยมไปด้วยอารมณ์ การแสดง ทั้งนักแสดงและนักพากย์ โดยเฉพาะ จิม แคร์รีย์ และ คีอานู รีฟส์ได้รับการยกย่องว่าเป็นส่วนที่ยอดเยี่ยมในภาพยนตร์
ภาพยนตร์ประสบความสำเร็จในการเข้าฉาย ทำรายได้ทั่วโลก 463 ล้านดอลลาร์สหรัฐ จากทุนสร้าง 122 ล้านดอลลาร์สหรัฐ ทำรายได้เปิดตัวในอเมริกาเป็นรองภาพยนตร์ก่อน แต่เป็นภาพยนตร์ที่ทำรายได้สูงสุดในไตรภาค และทำให้ไตรภาคภาพยนตร์โซนิคสามารถทำเงินรวม 1 พันล้านเหรียญได้ เป็นแฟรนไชน์หนังที่สร้างจากเกมที่สามที่สามารถทำสถิติดังกล่าวนับตั้งแต่ ผีชีวะ และ เดอะ ซูเปอร์มาริโอบราเธอร์ส มูฟวี่ โดยเป็นรองภาพยนตร์เรื่องหลัง
ภาพยนตร์ทำรายได้ในประเทศไทย 27.7 ล้านบาท สูงที่สุดในไตรภาคภาพยนตร์
โซนิค เดอะ เฮดจ์ฮ็อก 4 ภาพยนตร์ภาคต่อลำดับที่สี่ต่อจากไตรภาคดัดแปลงจากวิดีโอเกมส์ โซนิค เดอะ เฮดจ์ฮ็อก ซีดี และ โซนิคฮีโร่ส์ อยู่ในขั้นตอนการพัฒนา มีกำหนดฉาย 19 มีนาคม  2027 พร้อมซีรีส์ภาคแยกของชาโดว์ ชาโดว์ เดอะ เฮ็ดจ์ฮ็อก และซีรีส์ภาคแยก ดิ เคออติกซ์ ตัวละครสมทบจากวิดีโอเกม กำลังอยู่ในขั้นตอนการพัฒนา